### Beslutning

Godkendt.

Timmy Sørensen (Frit Borgerligt Fællesskab) stemmer imod med bemærkning om at midlerne burde bruges til udvalgets prioriteringer såsom skoler og daginstitutioner.

### Sagsfremstilling

## Resume og sagens baggrund

Facaden på [adresse] har brug for at blive renoveret for at opretholde en hensigtsmæssig stand og højne bygningens æstetiske udtryk i forhold til dens centrale placering i byen. Der skal tages stilling til at prioritere 186.000 kr. fra vedligeholdelsespuljen i 2024 til at renovere facaden på [adresse].

## Indstillinger

Chefen for Vej, Ejendom og Affald indstiller, at der prioriteres 186.000 kr. fra vedligeholdelsespuljen i 2024 til at renovere facaden på [adresse].

## Behandling

Teknik- og Miljøudvalget.

## Sagsfremstilling

Facaden på [adresse] er nået et stadie af forfald, som nødvendiggør en renovering for at opretholde en hensigtsmæssig stand og højne bygningens æstetiske udtryk i forhold til dens centrale placering i byen.

Administrationen estimerer, at udgiften til facaderenoveringen vil være cirka 186.000 kr. Dette beløb vil dække pudsning af vægge, kalkning af vægge og maling af vinduer og døre.

Arbejdet forventes at kunne udføres i 2025.

## Økonomiske konsekvenser

Ingen bevillingsmæssige konsekvenser.

Udgiften på 186.000 kr. kan finansieres af restbeløbet fra vedligeholdelsespulje 2024.

[adresse] bemærkninger er indarbejdet i sagen.